open-index/open-wikipedia-markdown huggingface dataset:
Γουλιέλμος Α΄ του Μπλουά

Ο **Γουλιέλμος Α΄ του Μπλουά** (*William I*, περί το 1137 - 11 Οκτωβρίου 1159), Κόμης της Βουλώνης και κόμης του Σάρρεϋ μαζί με την σύζυγο του (1153 - 1159) ήταν τρίτος γιος του Στέφανου της Αγγλίας και της Ματθίλδης της Βουλώνης. Όταν ο μεγαλύτερος αδελφός του Ευστάθιος Δ΄ της Βουλώνης πέθανε (1153) ο Γουλιέλμος παραμελήθηκε από την διαδοχή του θρόνου που πέρασε στον Ερρίκο Πλανταγενέτη ύστερα από συμφωνία του πατέρα του με τον Ερρίκο μετά την λήξη της "Αναρχίας".

Ο Ερρίκος Β΄ κράτησε όλες τις υποσχέσεις του, προστάτευσε την περιουσία του Γουλιέλμου ο οποίος έγινε κόμης στο Σάρρεϋ μαζί με την σύζυγο του. Μια συνωμοσία ωστόσο δημιουργήθηκε με την άνοδο στον θρόνο του Ερρίκου Πλανταγενέτη από τον αρχιεπίσκοπο Γερβάσιο του Καντέρμπερι με την βοήθεια Φλαμανδών μισθοφόρων, οι συνωμότες είχαν σκοπό να δολοφονήσουν τον Ερρίκο και να ανεβάσουν στον θρόνο τον Γουλιέλμο.
Ο Γουλιέλμος του Μπλουά παντρεύτηκε την Ισαβέλλα του Βαρέν, 4η κόμισσα του Σάρρεϋ (1148) χωρίς να αποκτήσουν παιδιά.  Πέθανε από ασθένεια έξω από τις πύλες της Τουλούζης και τάφηκε στο Πουατεβέν αβαείο του Μοντμορέλ, τον διαδέχθηκε στην κομητεία της Βουλώνης η αδελφή του Μαρία Α΄ της Βουλώνης. Η χήρα του παντρεύτηκε σε δεύτερο γάμο της τον Αμελίν Πλανταγενέτη, νόθο γιο του Γοδεφρείδου Πλανταγενέτη.

## Παραπομπές
 		


## Πηγές

*Thomas K. Keefe, « William, earl of Surrey (c.1135–1159) », Oxford Dictionary of National Biography, Oxford University Press, 2004
*R. H. C. Davis (1967), King Stephen

Κατηγορία:Κόμητες της Βουλώνης
Κατηγορία:Οίκος του Μπλουά
Μαρία Α΄ της Βουλώνης

Η **Μαρία Α΄ της Βουλώνης** (*Marie I*, 1136 - 25 Ιουλίου 1182) Κόμισσα της Βουλώνης με τον σύζυγο της (1159 - 1170) ήταν μικρότερη κόρη του Στέφανου της Αγγλίας και της Ματθίλδης Α΄ της Βουλώνης. Κατείχε την θέση της ηγουμένης του Ράμσεϊ για πέντε χρόνια μέχρι την απαγωγή της από τον Ματθαίο της Αλσατίας ο οποίος την πίεσε να τον παντρευτεί. 
Η Μαρία γεννήθηκε περίπου έναν χρόνο μετά την άνοδο του πατέρα της στον θρόνο της Αγγλίας, η βασιλεία του πατέρα της ήταν πολύ διαταραγμένη, με σκληρούς εμφύλιους πολέμους με την ξαδέλφη του Αυτοκράτειρα Ματθίλδη που προσπαθούσε να πάρει τον θρόνο. Τα αδέλφια της Μαρίας Α΄ ήταν : Ευστάθιος Δ΄ της Βουλώνης, Γουλιέλμος Α΄ του Μπλουά, Βαλδουίνος και Ματθίλδη.

## Μοναχή

Η Μαρία έγινε για πρώτη φορά μοναχή όταν μπήκε στο *αβαείο του Λίλετσαρτς* στο Κεντ, στην συνέχεια μεταφέρθηκε στο *αβαείο του Ράμσεϊ* στο Χαμσάιρ. Το αβαείο έκτισε ο θείος της Ερρίκος του Μπλουά, επίσκοπος του Ουίντσεστερ, μπήκε στο αβαείο του Ράμσεϊ την περίοδο 1148 - 1155 και έγινε ηγουμένη ένα χρόνο μετά τον θάνατο του πατέρα της (1155), τον διαδέχθηκε στον Αγγλικό θρόνο ο Ερρίκος Β΄ της Αγγλίας.

## Κόμισσα της Βουλώνης

Ο αδελφός της Γουλιέλμος πέθανε άτεκνος στην Τουλούζη (11 Οκτωβρίου 1159), η Μαρία σαν το μοναδικό από τα αδέλφια του που ζούσε ακόμα τον διαδέχθηκε στην κομητεία της Βουλώνης.  
Ο Ματθαίος της Αλσατίας απήγαγε την Μαρία από το αβαείο (1160) και την ανάγκασε να τον παντρευτεί ερχόμενος σε σύγκρουση με τους θρησκευτικούς κανόνες. Ο Ματθαίος έγινε κόμης της Βουλώνης και συμβασιλέας της Μαρίας. Ο Πάπας Αλέξανδρος Γ΄ έστειλε γράμμα στον επίσκοπο του Ρενς και έθεσε το θέμα του γάμου της Μαρίας με τον Ματθαίο (18 Δεκεμβρίου 1161), το ζεύγος απέκτησε δυο κόρες.

## Τελευταία χρόνια

Ο γάμος της Μαρίας με τον Ματθαίο ακυρώθηκε (1170) την χρονιά που η Μαρία γεννούσε την μικρότερη κόρη της Ματθίλδη στο Λέουβεν.
Μετά την ακύρωση του γάμου της η Μαρία ξαναμπήκε στο Βενεδικτιανό μοναστήρι του Αγίου Άουστρεμπερ στο Μοντρέιγ, εκεί πέθανε στις 25 Ιουλίου 1182 σε ηλικία 46 ετών. O πρώην σύζυγος της εξακολουθούσε να είναι κόμης της Βουλώνης μέχρι τον δικό του θάνατο (1173), τον διαδέχθηκε η μεγαλύτερη κόρη του Ίδα. Μετά τον θάνατο της κόρης της Ίδας Ματθίλδης Β΄ ο θρόνος της Βουλώνης πέρασε στην Αδελαΐδα της Βραβάντης κόρη της δεύτερης κόρης της Ίδας και του Ματθαίου Ματθίλδης.

## Οικογένεια

Με τον Ματθαίο του Οίκου της Λωρραίνης απέκτησε:
* Ίδα (1160 - 1216)
* Ματθίλδη (1170 - 1210)

## Παραπομπές
 		


## Πηγές

*The Lais of Marie de France. Translated by Burgess, Glyn S.; Busby, Keith. Penguin. 1986.
*Commire, Anne, ed. (2000). Women in World History. Vol.10. Gale.
*Pollock, M.A. (2015). Scotland, England and France after the Loss of Normandy, 1204-1296. The Boydell Press.
*McDougall, Sara (2017). Royal Bastards: The Birth of Illegitimacy, 800-1230. Oxford University Press.

Κατηγορία:Κόμητες της Βουλώνης
Κατηγορία:Οίκος του Μπλουά
Κατηγορία:Πριγκίπισσες της Αγγλίας
Κατηγορία:Γαλλίδες κόμισσες
Ιωάννης Αλβέρτος Β΄ του Μεκλεμβούργου

Ο **Ιωάννης-Αλβέρτος Β΄** (γερμ.: *Johann-Albrecht II*, 5 Μαΐου 1590 - 23 Απριλίου 1636) από τον Οίκο του Μεκλεμβούργου ήταν δούκας του Μεκλεμβούργου (1610-28) και μετά του Μεκλεμβούργου-Γκύστροβ (1631-36).

## Βιογραφία
Ήταν ο δευτερότοκος γιος του Ιωάννη Ζ΄ δούκα του Μεκλεμβούργου-Γκύστροβ και της Σοφίας, κόρης του Αδόλφου δούκα του Σ.Χ.Γκόττορπ.

Το 1636 απεβίωσε στο Γκύστροβ σε ηλικία 46 ετών. Τον διαδέχθηκε ο μόνος γιος του Γουσταύος-Αδόλφος.

## Οικογένεια
Νυμφεύτηκε πρώτα το 1608 την εξαδέλφη του πατέρα του, τη Μαργαρίτα Ελισάβετ, κόρη του Χριστοφόρου δούκα του Μεκλεμβούργου και είχε (επιζόντα) τέκνα:
* Ελισάβετ Σοφία 1613-1676, παντρεύτηκε τον Αύγουστο Β΄ των Γουέλφων δούκα του Μπράουνσβαϊγκ-Λύνεμπουργκ-Βόλφενμπυτελ.
* Χριστίνα Μαργαρίτα 1615-1666, παντρεύτηκε πρώτα τον Φραγκίσκο Αλβέρτο των Ασκάνια πρίγκιπα της Σαξονίας-Λάουενμπουργκ (γιο του Φραγκίσκου Β΄) και έπειτα τον εξάδελφό της Χριστιανό Λουδοβίκο Α΄ δούκα του Μεκλεμβούργου.

Το 1616 απεβίωσε η Μαργαρίτα Ελισάβετ και ο Ιωάννης-Αλβέρτος Β΄ έκανε το 1618 δεύτερο γάμο με την Ελισάβετ, κόρη του Μαυρικίου λαντγκράβου της Έσσης-Κάσσελ· δεν απέκτησαν απογόνους.

Το 1625 απεβίωσε η Ελισάβετ και το 1626 ο Ιωάννης-Αλβέρτος Β΄ έκανε τρίτο γάμο με την Ελεονώρα Μαρία των Ασκάνια, κόρη του Χριστιανού Α΄ πρίγκιπα του Άνχαλτ-Μπέρνμπουργκ και είχε τέκνα:
* Άννα Σοφία 1628-1666, παντρεύτηκε τον Λουδοβίκο Δ΄ των Πιάστ-Σιλεσίας δούκα της Λεγκνίτσα.
* Γουσταύος Αδόλφος 1633-1695, δούκας του Μεκλεμβούργου-Γκύστροβ.

## Πρόγονοι

## Εξωτερικοί σύνδεσμοι
* State Bibliography (Landesbibliographie) of Mecklenburg-Vorpommern
* Publications by or about John Albert II, Duke of Mecklenburg at VD 17
* Genealogy of the House of Mecklenburg
## Παραπομπές


Κατηγορία:Οίκος του Μεκλεμβούργου
Γουσταύος Αδόλφος του Μεκλεμβούργου-Γκύστρο

Ο **Γουσταύος Αδόλφος**, γερμ. Gustav Adolf (26 Φεβρουαρίου 1633 - 6 Οκτωβρίου 1695) από τον Οίκο του Μεκλεμβούργου ήταν δούκας του Μεκλεμβούργου-Γκύστρο (1636-95) και διοικητής του πριγκιπάτου-επισκοπής του Ράτσεμπουργκ.

## Βιογραφία
Ήταν ο μόνος (επιζήσας) γιος του Ιωάννη Αλβέρτου Β΄, δούκα του Μεκλεμβούργου και της Ελεονώρας-Μαρίας των Ασκάνια, κόρης του Χριστιανού Α΄ πρίγκιπα του Άνχαλτ-Μπέρνμπουργκ.

Το 1695 απεβίωσε στο Γκύστρο σε ηλικία 62 ετών. Ο μόνος γιος του Κάρολος είχε αποβιώσει από το 1688, έτσι το Γκύστρο περιήλθε στον Φρειδερίκο Γουλιέλμο δούκα του Μεκλεμβούργου-Σβερίν του κύριου κλάδου, αν και το διεκδίκησε η πρωτότοκη κόρη του Μαρία με τον σύζυγό της.

## Οικογένεια
Νυμφεύτηκε το 1654 τη Μαγδαληνή-Σίβυλλα, κόρη του Φρειδερίκου Γ΄ δούκα του Σλέσβιχ-Χόλσταϊν-Γκόττορπ και είχε τέκνα:
* Μαρία 1659-1701, παντρεύτηκε τον Αδόλφο-Φρειδερίκο Β΄ δούκα του Μεκλεμβούργου-Στρέλιτς.
* Μαγδαληνή 1660-1702.
* Σοφία 1662-1738, παντρεύτηκε τον Χριστιανό-Ούλριχ Α΄ δούκα της Βυρτεμβέργης-Ελς.
* Χριστίνα 1663-1749, παντρεύτηκε τον Λουδοβίκο-Χριστιανό, κόμη του Στόλμπεργκ-Γκέντερν.
* Κάρολος 1664-1688, διάδοχος του Μεκλεμβούργου-Γκύστρο, απεβίωσε 24 ετών.
* Χέντβιχ 1666-1735, παντρεύτηκε τον Αύγουστο των Βέττιν, δούκα της Σαξονίας-Μέρσεμπουργκ-Τσέρμπικ.
* Λουίζα 1667-1721, παντρεύτηκε τον Φρειδερίκο Δ΄ των Όλντενμπουργκ, βασιλιά της Δανίας.
* Ελισάβετ 1668-1738, παντρεύτηκε τον Ερρίκο των Βέττιν, δούκα της Σαξονίας-Μέρσεμπουργκ.
* Αυγούστα 1674-1756.

## Πρόγονοι

## Αναφορές σε πηγές


Κατηγορία:Οίκος του Μεκλεμβούργου
Άγιος Νικόλαος Δεσφίνης Φωκίδος

*Για τον οικισμό Άγιος Νικόλαος στη Δωρίδα δείτε το λήμμα: [[Άγιος Νικόλαος Καλλιθέας Φωκίδας|Άγιος Νικόλαος Καλλιθέας]]<br />*
*Για άλλα λήμματα με το ίδιο όνομα, δείτε: [[Άγιος Νικόλαος (ελληνικά τοπωνύμια)]]*

Ο **Άγιος Νικόλαος** είναι ημιορεινός οικισμός της Παρνασσίδας στον νομό Φωκίδας με υψόμετρο 200 μέτρων. Βρίσκεται ανάμεσα στα Μακριά Μαλλιά και στο Ακρωτήρι του Μακρανικόλα και απέχει 28,5 χιλιόμετρα νοτιοανατολικά της Δεσφίνας και 46,5 χιλιόμετρα νοτιοανατολικά της Ιτέας. Οι κάτοικοι της περιοχής, λόγω του κοντινού του ακρωτηρίου, το αποκαλούν με το όνομα **Μακρανικόλας**. Σύμφωνα με το σχέδιο Καλλικράτης ανήκει στη δημοτική ενότητα Δεσφίνας που υπάγεται στο Δήμο Δελφών και σύμφωνα με την απογραφή 2021 έχει πληθυσμό 7 κατοίκους. Ως οικισμός αναγνωρίστηκε για πρώτη φορά το 1961 και προσαρτήθηκε στην τότε κοινότητα Δεσφίνης. Ως ξεχωριστός οικισμός αναφέρεται για πρώτη φορά το 1961 να απογράφεται στην τότε κοινότητα Δεσφίνης.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Φωκίδας
Αγιος Νικολαος
Κάρολος του Μεκλεμβούργου-Γκύστρο

Ο **Κάρολος**, γερμ. Karl (18 Νοεμβρίου 1664 - 15 Μαρτίου 1688) από τον Οίκο του Μεκλεμβούργου ήταν διάδοχος του Μεκλεμβούργου-Γκύστροβ.

## Βιογραφία
Ήταν ο μόνος (επιζήσας) γιος του Γουσταύου-Αδόλφου δούκα του Μεκλεμβούργου-Γκύστροβ και της Μαγδαληνής-Σιβύλλας, κόρης του Φρειδερίκου Γ΄ δούκα του ΣΛέσβιχ-Χόλσταϊν-Γκόττορπ.

Το 1688 απεβίωσε στο Γκύστροβ σε ηλικία 24 ετών. Ο πατέρας του απεβίωσε το 1695 και το Μεκλεμβούργο-Γκύστροβ περιήλθε στον Φρειδερίκο-Γουλιέλμο δούκα του Μεκλεμβούργου-Σβερίν του κύριου κλάδου, αν και τον διεκδίκησε η πρωτότοκη Μαρία με τον σύζυγό της.

## Οικογένεια
Νυμφεύτηκε το 1687 τη Μαρία-Αμαλία των Χόεντσολερν, κόρη του Φρειδερίκου-Γουλιέλμου εκλέκτορα του Βρανδεμβούργου· δεν απέκτησαν απογόνους.

## Πρόγονοι

## Παραπομπές


## Εξωτερικοί σύνδεσμοι
* State Bibliography (Landesbibliographie) of Mecklenburg-Vorpommern
* Publications by or about Charles of Mecklenburg-Güstrow at VD 17
* Stammtafel des Hauses Mecklenburg

Κατηγορία:Οίκος του Μεκλεμβούργου
Άγιος Ανδρέας Φωκίδας

Ο **Άγιος Ανδρέας** είναι παραθαλάσσιος οικισμός της Παρνασσίδας στον νομό Φωκίδας με υψόμετρο 10 μέτρα. Βρίσκεται στα δυτικά παράλια του κόλπου της Αντίκυρας στον Κορινθιακό. Απέχει 26 χιλιόμετρα νοτιοανατολικά της Δεσφίνας και 44 χιλιόμετρα της Ιτέας. Το χωριό, που οι κάτοικοι της περιοχής αποκαλούν με το όνομα **Κεραντριάς**, διαθέτει παραλία με χαλικάκι και την καλοκαιρινή περίοδο αποτελεί προορισμό για θαλάσσια μπάνια και ξεκούραση. Σύμφωνα με το σχέδιο Καλλικράτης ανήκει στη δημοτική ενότητα Δεσφίνας που υπάγεται στο Δήμο Δελφών και σύμφωνα με την απογραφή 2021 έχει πληθυσμό 16 κατοίκους. Ως οικισμός αναγνωρίστηκε για πρώτη φορά το 1961 και προσαρτήθηκε στην τότε κοινότητα Δεσφίνης.

## Πληθυσμός

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Φωκίδας
Κατηγορία:Δήμος Δελφών
Κατηγορία:Παραλίες της Φωκίδας
28ο Συνέδριο του Κομμουνιστικού Κόμματος της Σοβιετικής Ένωσης

Το **28ο Συνέδριο του [[Κομμουνιστικό Κόμμα της Σοβιετικής Ένωσης|Κομμουνιστικού Κόμματος της Σοβιετικής Ένωσης]]** (2 Ιουλίου 1990 - 13 Ιουλίου 1990) πραγματοποιήθηκε στη Μόσχα. Έλαβε χώρα ένα χρόνο πριν από το παραδοσιακό χρονοδιάγραμμα και αποδείχθηκε ότι ήταν το τελευταίο συνέδριο του Κομμουνιστικού Κόμματος της Σοβιετικής Ένωσης (ΚΚΣΕ). Συγκεκριμένα, στο συνέδριο έγιναν εμφανείς φράξιες στο εσωτερικό του κόμματος καθώς αντίπαλες απόψεις υποστηρίχτηκαν από την κεντρική πλατφόρμα της Κεντρικής Επιτροπής του ΚΚΣΕ (υποστηριζόμενη από τον Γκορμπατσώφ), τη φιλελεύθερη «Δημοκρατική Πλατφόρμα» (η οποία περιελάμβανε τον Μπόρις Γέλτσιν) και τη συντηρητική «Μαρξιστική Πλατφόρμα».
* Ο Μιχαήλ Γκορμπατσόφ επανεξελέγη Γενικός Γραμματέας με 3411 ψήφους υπέρ και 1116 κατά. Ο αντίπαλος του Γκορμπατσόφ, Τεϊμουράζ Αβαλιάνι, έλαβε 501 ψήφους υπέρ και 4020 ψήφους κατά.
* Ο Βλαντιμίρ Ιβάσκο εξελέγη αναπληρωτής γενικός γραμματέας, νικώντας τον Γιεγκόρ Λιγκατσιόφ.
* Εγκρίθηκε νέο καταστατικό του κόμματος, το οποίο επισημοποίησε το τέλος του μονοπωλίου της εξουσίας του ΚΚΣΕ που ανακοινώθηκε στο προηγούμενο συνέδριο του Κόμματος.
* Το εγχείρημα της Νέας συνθήκης της Ένωσης προτάθηκε από τον Γκορμπατσόφ.
* Ο Μπόρις Γέλτσιν και ορισμένοι άλλοι παραιτήθηκαν από το κόμμα μετά την αποτυχία της ομάδας «Δημοκρατική Πλατφόρμα» να προωθήσει τη μετάβαση σε μια κοινοβουλευτική δομή της οργάνωσης, ενώ η «Μαρξιστική Πλατφόρμα» απέτυχε να αντιταχθεί στις μεταρρυθμίσεις του Γκορμπατσόφ για «θεραπεια του σοσιαλισμου με καπιταλισμό».
* Το συνέδριο απέτυχε να εκδώσει το επόμενο Πρόγραμμα και εξέδωσε μόνο Δήλωση Προγράμματος.
Η πρώτη ολομέλεια της νέας 28ης Κεντρικής Επιτροπής πραγματοποιήθηκε στις 13-14 Ιουλίου και με εξαίρεση τον Γκορμπατσόφ εκλέχθηκε ένα εντελώς νέο 28ο Πολιτικό Γραφείο.

Διάφοροι οργανισμοί που ισχυρίζονται ότι είναι διάδοχοι του ΚΚΣΕ διεξήγαγαν συνέδρια συνεχίζοντας την αρίθμηση που θέσπισε το ΚΚΣΕ και οι προκάτοχοί του. Το Κομμουνιστικό Κόμμα της Σοβιετικής Ένωσης (1992) διεξήγαγε το αποκαλούμενο 29ο Επανορθωτικό Συνέδριο το 1992, δηλώνοντας την αποκατάσταση του ΚΚΣΕ. Ομοίως, η Ένωση Κομμουνιστικών Κομμάτων - Κομμουνιστικό Κόμμα της Σοβιετικής Ένωσης, που ιδρύθηκε το 1993, έχει επίσης διοργανώσει συνέδρια ξεκινώντας από το 29ο, και το πιο πρόσφατο είναι το 33ο Συνέδριο.

## Παραπομπές


## Περαιτέρω ανάγνωση
* Jonathan Harris. ''Subverting the System: Gorbachev's Reform of the Party's Apparat, 1986-1991''. Rowman & Littlefield Publishers, 2005. ; Ch. 6: *Towards the 28th Congress of the CPSU: 1990*, pp.&nbsp;107&#x2013;120
* Bill Keller, ''EVOLUTION IN EUROPE; Soviet Party: Hazy Future.'' New York Times, July 13, 1990. Accessed October 18, 2008

Κατηγορία:Ιστορία της Σοβιετικής Ένωσης
Κατηγορία:Κομμουνιστικό Κόμμα της Σοβιετικής Ένωσης
Κατηγορία:1990
Ιωάννης Ιούβης

Ο **Ιωάννης Ιούβης** ήταν βυζαντινός αξιωματούχος (ήταν συγκλητικός με το αξίωμα του Ιλλούστριου) στα μέσα του 10ου αιώνα στη Χαλκηδόνα. Είναι γνωστός από την αγιολογία του Αγίου Λουκά του Στυλίτη. Σύμφωνα με αυτή, η έγκυος σύζυγός του είχε πόνους για 22 ημέρες αλλά δεν μπορούσε να γεννήσει, μέχρι που καλέσε τη βοήθεια του αγίου.  Είναι πιθανόν απόγονος του Ιούβη (εξελληνισμένη μορφή του Ayyub), ένας Άραβας των οποίων οι γιοι Νικήτας και Χασέ ήρθαν στο Βυζάντιο ως φυλακισμένοι και εισήλθαν στην αυτοκρατορική υπηρεσία. Αυτή η αραβική καταγωγή είναι πιθανή γιατί το κείμενο της αγιογραφίας καταγράφει ότι το επώνυμο "Ιούβης" χρησιμοποιήθηκε προς κοροϊδειας του. 

## Παραπομπές


Κατηγορία:Βυζαντινοί στρατιωτικοί
Κατηγορία:Βυζαντινοί του 10ου αιώνα
Κατηγορία:Βυζαντινοί συγκλητικοί
Κατηγορία:Ιλλούστριοι
Άγιος Λουκάς ο Στυλίτης

Ο **Άγιος Λουκάς ο Στυλίτης** έζησε στην Κωνσταντινούπολη τον 10ο αιώνα. Υπηρέτησε ως στρατιώτης κατά τη διάρκεια της βασιλείας του Αυτοκράτορα Κωνσταντίνου Πορφυρογέννητου. Κατά τη διάρκεια μάχης ενάντια στους Βούλγαρους στην οποία συμμετείχε , ο Λουκάς έγινε μάρτυρας του θανάτου πολλών χιλιάδων ανθρώπων, αλλά επέζησε. Πίστεψε ότι ο Θεός είχε προστατέψει τη ζωή του και από αυτή την εμπειρία αποφάσισε να αναλάβει την ασκητική και διαλογιστική ζωή ενός στυλίτη. Για 45 χρόνια ο Λουκάς ζούσε στην κορυφή ενός πυλώνα κοντά στην πόλη της Χαλκηδόνας, αναζητώντας την αγιότητα στον Χριστό.

Θεωρείται ότι πέθανε γύρω στο 970. Ο Άγιος Λουκάς ο Στυλίτης γιορτάζει στις 11 Δεκεμβρίου στην Ορθόδοξη Εκκλησία και στις Ανατολικές Καθολικές Εκκλησίες.

## Παραπομπές


Κατηγορία:Στυλίτες
Κατηγορία:Άγιοι της Ορθόδοξης Εκκλησίας
Κατηγορία:Χριστιανοί άγιοι του 10ου αιώνα
Κατηγορία:Βυζαντινοί του 10ου αιώνα
Κομμουνιστικό Κόμμα Συρίας και Λιβάνου

Το **Κομμουνιστικό Κόμμα Συρίας και Λιβάνου** (αραβικά: لحزب الشيوعي السوري اللبناني, γαλλικά: *Parti communiste de la Syrie et du Liban*) ήταν κομμουνιστικό πολιτικό κόμμα, το οποίο λειτουργούσε στη Συρία και στον Λίβανο και ιδρύθηκε το 1924 από τον Λιβανέζο Αιγύπτιο Φουάντ αλ-Σιμαλί, τον Λιβανέζο Γιουσέφ Γιαζμπέκ και τον Αρμένιο Αρτίν Μαντογιάν. Ο γενικός γραμματέας του ήταν ο Χαλίντ Μπακντάς. Ήταν το δεύτερο κομμουνιστικό κόμμα που σχηματίστηκε στον Λίβανο, μετά το Παλαιστινιακό Κομμουνιστικό Κόμμα, αλλά ήταν το πρώτο που αποτελούνταν κατά ένα μεγάλο μέρος Άραβες, καθώς το Παλαιστινιακό Κόμμα αρχικά προήλθε σε μεγάλο βαθμό από την Εβραϊκή κοινότητα.

Στα πρώτα του χρόνια, το κόμμα υποστήριξε τη συριακή εξέγερση του 1925, αλλά γρήγορα καταστάλθηκε και μπόρεσε να ξεκινήσει να οικοδομείται σοβαρά αφού οι ηγέτες των κόμματος απελευθερώθηκαν από τη φυλακή το 1928. Το κόμμα εκπροσωπήθηκε στο 6ο Συνέδριο της Κομμουνιστικής Διεθνούς το 1928 από τον Φου'αντ αλ-Σιμαλί. Το 1928, το κόμμα υιοθέτησε το όνομα «Κομμουνιστικό Κόμμα της Συρίας», παρά τη λειτουργία του στη Συρία και τον Λίβανο, αντικατοπτρίζοντας τη δέσμευσή του στη συριακή ενότητα και την απόρριψη της διαίρεσης της ιστορικής περιοχής υπό τις αποικιακές εντολές. Ωστόσο, αργότερα επανήλθε στην αρχική του ονομασία, υπό τη γαλλική εντολή λειτουργούσε ως υπόγεια οργάνωση, που στη συνέχεια νομιμοποιήθηκε το 1936–1939 από τη γαλλική κυβέρνηση του Λαϊκό Μέτωπο και πάλι το 1941. Το κόμμα αποφάσισε να συνεργαστεί με το εθνικιστικό κίνημα και παίζοντας τα σοσιαλιστικά του θέματα το 1936, σύμφωνα με το 7ο Συνέδριο της Κομμουνιστικής Διεθνούς το 1935.

Αργότερα το κόμμα χωρίστηκε στο Κομμουνιστικό Κόμμα Συρίας και στο Κομμουνιστικό Κόμμα Λιβάνου, αλλά η απόφαση που ελήφθη στα τέλη του 1943, εφαρμόστηκε μόλις το 1964. Εν τω μεταξύ διατηρήθηκε η κοινή κεντρική επιτροπή και το πολιτικό γραφείο.

## Παραπομπές


## Επιπλέον ανάγνωση
*Ismael, Tareq Y., and Jacqueline S. Ismael. *The Communist Movement in Syria & Lebanon*. Gainesville: University Press of Florida, 1998. ()

Κατηγορία:Πολιτικά κόμματα της Συρίας
Κατηγορία:Πολιτικά κόμματα του Λιβάνου
Συρια Λιβανο
Taboo (τραγούδι, Κρισταμπέλ Μποργκ)

To **«Taboo»** είναι τραγούδι της Μαλτέζας τραγουδίστριας Κρισταμπέλ Μποργκ. Το τραγούδι εκπροσώπησε τη Μάλτα στον Διαγωνισμό Τραγουδιού της Eurovision το 2018 και απέτυχε να προκριθεί στον μεγάλο τελικό. Οι στίχοι του τραγουδιού είναι των Johnny Sanchez, Thomas G:son, Muxu και Borg.

## Παραπομπές
* Farren, Neil (3 Φεβρουαρίου 2018). "Malta: Christabelle Borg to Eurovision 2018". Eurovoix
* Jordan, Paul; Zwart, Josianne (3 Φεβρουαρίου 2018). "Malta's Christabelle set to break taboos at Eurovision 2018". EBU



Κατηγορία:Διαγωνισμός Τραγουδιού Eurovision 2018
Κατηγορία:Τραγούδια του 2017
Κατηγορία:Singles του 2018
Κρισταμπέλ Μποργκ

Η **Κρισταμπέλ Μποργκ** (*Christabelle Borg,* γεννημένη στις 28 Απριλίου 1992), γνωστή ως Κρισταμπέλ, είναι τραγουδίστρια, τραγουδοποιός και τηλεοπτική παρουσιάστρια από τη Μάλτα. Εκρποσώπησε τη Μάλτα στον Διαγωνισμό Τραγουδιού της Eurovision το 2018 με το τραγούδι "Taboo".

## Βιογραφία
Η Μποργκ γεννήθηκε το 1992 στη Μάλτα. Σπούδασε μουσική στο Mount St. Mary's College, από όπου αποφοίτησε το 2014. Έπειτα ξεκίνησε να σπουδάζει λογιστική στο Πανεπιστήμιο της Μάλτας.

## Καριέρα
Η Μποργκ ξεκίνησε την καριέρα της από την εφηβεία, όντας η οικοδέσποινα στα τηλεοπτικά σόου της Μάλτας *Teen Trouble* και *Teen Traffic*. Το 2014 η Μποργκ συμμετείχε στο *Malta Eurovision Song Contest 2014* με το τραγούδι "Lovetricity" και κατέκτησε την όγδοη θέση στον τελικό. Επέστρεψε στον διαγωνισμό το 2015 με το τραγούδι "Rush" και το 2016 με το τραγούδι "Kingdom", κατακτώντας τη δεύτερη και τέταρτη θέση αντίστοιχα. Το 2018 επέστρεψε για τέταρτη φορά στο *Malta Eurovision Song Contest* με το τραγούδι "Taboo" με το οποίο κέρδισε τον διαγωνισμό. Έτσι, εκπροσώπησε τη Μάλτα στον Διαγωνισμό Τραγουδιού της Eurovision το 2018 αλλά απέτυχε να προκριθεί στον τελικό.

## Δισκογραφία

### Singles

## Πηγές

## Εξωτερικοί σύνδεσμοι

* "Eurovision participants: Christabelle Borg". TVM
* Roxburgh, Gordon (8 Φεβρουαρίου 2014). "Firelight to represent Malta". Eurovision.tv
* Roxburgh, Gordon (23 Ιανουαρίου 2016). "Malta sends Ira Losco to Stockholm". *eurovision.tv*. European Broadcasting Union
* "Ira Losco wins the 2016 Malta Eurovision Song Contest". *tvm.com.mt*. TVM. 23 Ιανουαρίου 2016
* Roxburgh, Gordon (22 Νοεμβρίου 2014). "Amber to represent Malta". Eurovision.tv
* Farren, Neil (3 Φεβρουαρίου 2018). "Malta: Christabelle Borg to Eurovision 2018". Eurovoix
* Jordan, Paul; Zwart, Josianne (3 Φεβρουαρίου 2018). "Malta's Christabelle set to break taboos at Eurovision 2018". EBU

Κατηγορία:Μαλτέζοι τραγουδιστές
Κατηγορία:Eurovision
Άγιος Αθανάσιος Φωκίδας

Ο **Άγιος Αθανάσιος** είναι νησάκι το οποίο βρίσκεται στον κόλπο της Ιτέας του Κορινθιακού στο Νομό Φωκίδας. Το νησάκι έχει υψόμετρο 0 μέτρα από την επιφάνεια της θάλασσας και γεωγραφικό πλάτος 38,4169619637 και γεωγραφικό μήκος 22,4206768104.

## Γεωγραφία - Ιστορία
Ο Άγιος Αθανάσιος είναι ιδιόκτητη νησίδα και μαζί με τη νησίδα του Αγίου Κωνσταντίνου, βρίσκονται στα νότια και απέναντι από το λιμάνι της Ιτέας. Είναι το κοντινότερο προς την είσοδο του λιμανιού, με σχήμα σχεδόν στρογγυλό και πάνω του φυτρώνουν πεύκα και ελιές. Στο βυθό, ανάμεσα στα δύο αυτά νησάκια, διακρίνονται υπολείμματα πέτρινης γέφυρας μήκους περίπου 210 μέτρων, για την οποία πιθανολογείται ότι πρόκειται για βυζαντινή κατασκευή, η οποία τα ένωνε και γκρεμίστηκε εξαιτίας κάποιου γεωλογικού φαινομένου. Σύμφωνα με την απογραφή του 2011 είναι μη κατοικήσιμη και σύμφωνα με το σχέδιο Καλλικράτης, μαζί με την Ιτέα και τη νησίδα του Αγίου Κωνσταντίνου, συναποτελούν την Δημοτική Κοινότητα Ιτέας που ανήκει στη Δημοτική Ενότητα Ιτέας του Δήμου Δελφών.  

## Παραπομπές


Κατηγορία:Νησιά του Κρισσαίου κόλπου
Κατηγορία:Νησιά της Φωκίδας
Κατηγορία:Δήμος Δελφών
Άγιος Δημήτριος Φωκίδος

Ο **Άγιος Δημήτριος** Γαλαξιδίου είναι νησάκι το οποίο βρίσκεται στον Κορινθιακό**** και τον κόλπο της Ιτέας (ή Κρισσαίο) στην Περιφερειακή Ενότητα Φωκίδας. Όπως και οι νησίδες του Αγίου Αθανασίου και Αγίου Κωνσταντίνου ανήκει στο σύμπλεγμα των βραχονησίδων του κόλπου. Βρίσκεται ανάμεσα από το Γαλαξίδι και την Ιτέα και έχει ύψος 8 μέτρα. Λόγω της μορφολογίας του είναι γνωστό ως «το καπέλο του Βενιζέλου». Μία ορθογώνια τάφρος πλάτους 22 μέτρων χωρίζει το νησί στα δύο, την οποία πιθανολογείται ότι χρησιμοποιούσαν ως κάβο για τις τριήρεις κατά τους Ιερούς πολέμους, καθώς και για να ελέγχουν την διέλευση των προσκυνητών στους Δελφούς .

## Παραπομπές


Κατηγορία:Νησιά του Κρισσαίου κόλπου
Κατηγορία:Νησιά της Φωκίδας
Κατηγορία:Δήμος Δελφών
Βίκτορ Σουχορούκοφ

Ο**Βίκτορ Ιβάνοβιτς Σουχορούκοφ** (Ρώσικα: Виктор Иванович Сухоруков, 10 Νοεμβρίου 1951) είναι Ρώσος ηθοποιός. Καλλιτέχνης του Λαού της Ρωσίας (2008).

## Παραπομπές


## Επιλεγμένη Φιλμογραφία
* Αδίστακτος τιμωρός (2002)
* Η τυφλόμυγα (2005)

Κατηγορία:Ρώσοι ηθοποιοί
Γκέοργκ Φρίντριχ Μπαχ

Ο **Γκέοργκ Φρίντριχ Μπαχ** (*Georg Freidrich Bach*, 17 Μαρτίου 1793 – 2 Οκτωβρίου 1860) ήταν Γερμανός φλαουτίστας (πλαγιαυλητής), γιος του Γιόχαν Μίχαελ Μπαχ. Εργάστηκε στη Σουηδία ως δάσκαλος μουσικής του πρίγκιπα Όσκαρ και αργότερα δίδαξε μουσική στο Έλμπερφελντ και στο Ιζελόν της Γερμανίας. Σώζονται αρκετές συνθέσεις του για πληκτροφόρα, καθώς και ένα εγχειρίδιο αρμονίας. Δεν ανήκει στον κλάδο του Βέχμαρ της οικογένειας των Μπαχ.

## Παραπομπές

## Πηγές
* Wolff, Christoph, Walter Emery, Peter Wollny, Ulrich Leisinger και Stephen Roe: "Bach family" στο *Grove Music Online*, Oxford University Press, 2001. 4 Φεβρ. 2018.

Κατηγορία:Γερμανοί μουσικοί
Κατηγορία:Φλαουτίστες
Κατηγορία:Οικογένεια Μπαχ
Γεώργιος Αύγουστος του Μεκλεμβούργου-Στρέλιτς

Ο **Γεώργιος Αύγουστος** (γερμ. *Georg August*, 11 Ιανουαρίου 1824 - 20 Ιουνίου 1876) από τον Οίκο του Μεκλεμβούργου ήταν πρίγκιπας του Μεκλεμβούργου-Στρέλιτς.

## Βιογραφία
Ο *Γεώργιος Αύγουστος Ερνέστος Αδόλφος Κάρολος Λουδοβίκος* ήταν το τέταρτο παιδί και ο δευτερότοκος γιος του Γεωργίου του Μεκλεμβούργου-Στρέλιτς και της Μαρίας, κόρης του Φρειδερίκου της Έσσης-Κάσσελ.

Γεννήθηκε στο Νοϊστρέλιτς. Το 1876 απεβίωσε στην Αγία Πετρούπολη σε ηλικία 52 ετών.

## Οικογένεια
Νυμφεύτηκε την Αικατερίνη Μιχαήλοβνα, κόρη του Μιχαήλ Πάβλοβιτς της Ρωσίας, και είχε πέντε τέκνα:
* Νικόλαος (11 Ιουλίου 1854), θνησιγενής.
* Ελένη (1857 - 1936), παντρεύτηκε τον Αλβέρτο της Σαξονίας-Αλτεμβούργου.
* Γεώργιος Αλέξανδρος (1859 - 1909), Πρίγκιπας του Μεκλεμβούργου-Στρέλιτς και αντισυνταγματάρχης στη Ρωσία.
* Μαρία Φρειδερίκη (3 Ιουνίου -  16 Δεκεμβρίου 1861).
* Κάρολος Μιχαήλ (1863 - 1934), τιτουλάριος Μέγας Δούκας του Μεκλεμβούργου-Στρέλιτς.

## Πρόγονοι

## Πηγές
* Friedrich Wigger (1885) (in German). "Stammtafeln des Großherzoglichen Hauses von Meklenburg" In: *Verein für Mecklenburgische Geschichte und Altertumskunde: Jahrbücher des Vereins für Mecklenburgische Geschichte und Altertumskunde*. - Band 50, p. 292.
* Huberty, Michel; Alain Giraud; F. et B. Magdelaine. *L'Allemagne Dynastique, Tome VI: Bade-Mecklembourg*. p. 211. ISBN 978-2-901138-06-8.
* Marek, Miroslav. "House of Mecklenburg genealogy". *Genealogy.EU*.

## Παραπομπές


Κατηγορία:Οίκος του Μεκλεμβούργου
Γεώργιος Αλέξανδρος του Μεκλεμβούργου-Στρέλιτς

O **Γεώργιος Αλέξανδρος** (γερμ. *Georg Alexander zu Mecklenburg*, 6 Ιουνίου 1859 - 5 Δεκεμβρίου 1909) από τον Οίκο του Μεκλεμβούργου ήταν πρίγκιπας του Μεκλεμβούργου-Στρέλις.

## Βιογραφία
Ο *Γεώργιος Αλέξανδρος Μιχαήλ Φρειδερίκος Γουλιέλμος Φραγκίσκος Κάρολος* ήταν ο πρωτότοκος γιος του Γεωργίου Αυγούστου του Μεκλεμβούργου-Στρέλιτς και της Αικατερίνης Μιχαήλοβνας, κόρης του Μιχαήλ Πάβλοβιτς της Ρωσίας.

Το 1909 απεβίωσε στην Αγία Πετρούπολη σε ηλικία 50 ετών.

## Οικογένεια
Νυμφεύτηκε το 1890 τη Νατάλια Φεοντόροβνα Βανλζάρσκυα, κυρία των τιμών της μητέρας του. Ο γάμος ήταν μοργανατικός και η Ναταλία έλαβε γι' αυτήν και τους απογόνους της τον τίτλο *κόμης/κόμισσα φον Κάρλοβ*, από την ιδιοκτησία Κάρλιβκα στην Πολτάβα, που κατείχε ο Γεώργιος Αλέξανδρος. Είχαν τέκνα:
* Αικατερίνη (1891 - 1940), παντρεύτηκε τον πρίγκιπα  Βλαντιμίρ Εμμανουέλοβιτς Γκολίτσυν.
* Μαρία (1893 - 1979), παντρεύτηκε πρώτα τον πρίγκιπα Μπαρίς Ντμιτρίεβιτς Γκολίτσυν και έπειτα τον κόμη Βλαντίμιρ Πετρόβιτς Κλάινμιχελ.
* Ναταλία (1894 - 1913).
* Γεώργιος (1899 - 1963), τιτουλάριος Μέγας Δούκας του Μεκλεμβούργου-Στρέλιτς.

## Πρόγονοι

## Παραπομπές


## Πηγές
* Beéche, Arturo. The Grand Duchesses. Eurohistory, 2004. ISBN 0-9771961-1-9
* Katin-Yartsev, M and Shumkov, A. Costume Ball at the Winter Palace. Russky Antiquariat, 2003, ISBN 5981290021
* Korneva, Galina & Cheboksarova, Tatiana. Russia & Europe: Dynastic Ties . Eurohistory, 2013. ISBN 978-0-9854603-2-7

Κατηγορία:Οίκος του Μεκλεμβούργου
Ξένια Ράποπορτ

Η **Ξένια Ράποπορτ** (Ρωσικά: Ксения Александровна Раппопорт), είναι Ρωσίδα ηθοποιός. Καλλιτέχνης του Λαού της Ρωσίας (2015).
## Επιλεγμένη Φιλμογραφία
* Άννα Καρένινα (1997)
* Ρασπούτιν (2011)

## Παραπομπές

Κατηγορία:Ρωσίδες ηθοποιοί
Κατηγορία:Νικήτριες Κυπέλλου Βόλπι Καλύτερης Ηθοποιού
Γεώργιος του Μεκλεμβούργου

Ο **Γεώργιος** (γερμ. *Georg Herzog zu Mecklenburg,* [22 Σεπτεμβρίου] / 4 Οκτωβρίου 1899 - 6 Ιουλίου 1963) του Οίκου του Μεκλεμβούργου ήταν τιτουλάριος μέγας δούκας του Μεκλεμβούργου-Στρέλιτς και επικεφαλής του κλάδου του.

## Βιογραφία
Ο *Γεώργιος Αλέξανδρος Μιχαήλ Φρειδερίκος Γουλιέλμος Αλβέρτος Θεόδωρος Φραγκίσκος* γεννήθηκε στο Λομονόσοφ και ήταν το τέταρτο παιδί και ο μόνος γιος του Γεωργίου Αλεξάνδρου του Μεκλεμβούργου-Στρέλιτς και της Νατάλια Φιόντοροβνα Βονλιάρσκαγια, Κόμισσας του Κάρλοβ, κυρίας των τιμών της εκ πατρός γιαγιάς του· ο γάμος ήταν μοργανατικός.

Το 1963 απεβίωσε στο Ζίγκμαρινγκεν της Βυρτεμβέργης σε ηλικία 63 ετών και τον διαδέχθηκε ο πρωτότοκος γιος του, Γεώργιος Αλέξανδρος.

## Οικογένεια
Νυμφεύτηκε πρώτα το 1920 την Ιρίνα Μιχαηλόβνα Ραέβσκαγια, κόρη του Μιχαήλ Νικόλαϊεβιτς Ραέβσκι (και χήρα του κόμη Αλεξάντερ Μιχαήλοβιτς Τόλστοϋ). Είχε τέσσερα τέκνα:
* Γεώργιος Αλέξανδρος (1921 - 1996), τιτουλάριος Δούκας του Μεκλεμβούργου-Στρέλιτς και επικεφαλής του κλάδου του.
* Αλέξανδρος (1922).
* Ελένη (1924 - 1962), παντρεύτηκε το Χασσάν Σαγιέντ Καμίλ, Αιγυπτιο-Ελβετό έμπορο όπλων.
* Κάρολος Γρηγόριος (1933 - 2018), τιτουλάριος Πρίγκιπας του Μεκλεμβούργου-Στρέλιτς.

Το 1955 απεβίωσε η Ιρίνα και ο Γεώργιος έκανε το 1956 δεύτερο γάμο με την Καρλόττα των Αψβούργων-Λωρραίνης, κόρη του Καρόλου της Αυστρίας. Δεν απέκτησαν απογόνους.

## Πρόγονοι

## Πηγές
* Erstling, Frank; Frank Saß; Eberhard Schulze; Harald Witzke (April 2001). "Das Fürstenhaus von Mecklenburg-Strelitz". Mecklenburg-Strelitz, Beiträge zur Geschichte einer Region (in German). Friedland: Steffen. ISBN 3-9807532-0-4.
* Huberty, Michel; Alain Giraud; F. et B. Magdelaine. L'Allemagne Dynastique, Tome VI : Bade-Mecklembourg. ISBN 978-2-901138-06-8.
* For the Von Lahr-Larsky family, see family tree edited by V.A.Arseniev - Pinakothek - München
## Παραπομπές


Κατηγορία:Οίκος του Μεκλεμβούργου
Κάρολος Μιχαήλ του Μεκλεμβούργου

Ο **Κάρολος Μιχαήλ** (γερμ. *Carl Michael Herzog zu Mecklenburg*, 17 Ιουνίου 1863 - 6 Δεκεμβρίου 1934) του Οίκου του Μεκλεμβούργου ήταν τιτουλάριος μέγας δούκας του Μεκλεμβούργου-Στρέλιτς και επικεφαλής του κλάδου του.

## Βιογραφία
Ο *Κάρολος Μιχαήλ Γουλιέλμος Αύγουστος Αλέξανδρος* ήταν το πέμπτο παιδί και ο τριτότοκος γιος του Γεωργίου Αυγούστου του Μεκλεμβούργου-Στρέλιτς και της Αικατερίνης Μιχαηλόβνας, κόρης του Μιχαήλ Πάβλοβιτς της Ρωσίας.

Το 1934 απεβίωσε στο Ρέμπλιν σε ηλικία 71 ετών, άγαμος.

## Πρόγονοι

## Πηγές
* Erstling, Frank; Frank Saß; Eberhard Schulze; Harald Witzke (April 2001). "Das Fürstenhaus von Mecklenburg-Strelitz". *Mecklenburg-Strelitz, Beiträge zur Geschichte einer Region* (in German). Friedland: Steffen. ISBN 3-9807532-0-4.
* Huberty, Michel; Alain Giraud; F. et B. Magdelaine. *L'Allemagne Dynastique, Tome VI: Bade-Mecklembourg*. ISBN 978-2-901138-06-8.

## Βιβλιογραφία
* *Mecklenburg-Strelitz – Beiträge zur Geschichte einer Region*. Friedland i. Meckl.: Steffen, 22001 ISBN 3-9807532-0-4
* Grewolls, Grete (2011). *Wer war wer in Mecklenburg und Vorpommern. Das Personenlexikon* (in German). Rostock: Hinstorff Verlag. p. 4830. ISBN 978-3-356-01301-6.


Κατηγορία:Οίκος του Μεκλεμβούργου
Κάρολος Γρηγόριος του Μεκλεμβούργου

Ο **Κάρολος Γρηγόριος** (γερμ. *Karl Georg*, 14 Μαρτίου 1933 - 23 Ιουλίου 2018) από τον Οίκο του Μεκλεμβούργου ήταν τιτουλάριος πρίγκιπας του Μεκλεμβούργου-Στρέλιτς, μουσικός και ιστορικός της Τέχνης. Ασχολήθηκε με τη μουσική τζαζ, συνέταξε ένα αρκετά εκτενές ευρετήριο βιβλιογραφίας σχετικά με τη τζαζ (κοντά 4.000 τόμους), ένα έργο που έχει χαρακτηριστεί πρωτοποριακό. Το έργο είχε στόχο να μαζέψει κάθε διαθέσιμο άρθρο για τη τζαζ από το 1945 και μετά, αλλά σταμάτησε όταν ο ίδιος αποσύρθηκε από αυτό τη δεκαετία του 1970.

## Βιογραφία
Ο *Κάρολος Γρηγόριος Γεώργιος Φρειδερίκος Φραγκίσκος Ερρίκος Νορβέρτος Βεγκέσλαος Ιωάννης Νέοπομουκ Λάζαρος Κλήμης Μαρία του Ελέους και των Αγίων Πάντων* ήταν το τέταρτο παιδί και ο τρίτος γιος του Γεωργίου του Μεκλεμβούργου και της Ιρίνα Μιχαηλόβνα Ραϊέβσκαγια, κόρης του Μιχαήλ Νικολάεβιτς Ραϊέβσκυ.

## Οικογένεια
Νυμφεύτηκε το 1965 τη Μαρία Μαργαρίτα των Χόεντσολλερν, κόρη του Φραγκίσκου Ιωσήφ του Χοεντσόλερν-Έμντεν. Δεν απέκτησαν παιδιά.

## Πρόγονοι

## Πηγές
* Erstling, Frank; Frank Saß; Eberhard Schulze; Harald Witzke (April 2001). "Das Fürstenhaus von Mecklenburg-Strelitz". *Mecklenburg-Strelitz, Beiträge zur Geschichte einer Region* (in German). Friedland: Steffen. ISBN 3-9807532-0-4.

## Παραπομπές


Κατηγορία:Οίκος του Μεκλεμβούργου
Πρίμπισλαβ Α΄

O **Πρίμπισλαβ Α΄**, γερμ. Pribislaw I (3 Ιουνίου 1224 - 12 Φεβρουαρίου 1275) από τον Οίκο του Μεκλεμβούργου ήταν κύριος του Πάρχιμ-Ρίχενμπερκ.

## Βιογραφία
Ήταν ο τέταρτος γιος του Ερρίκου Β΄ πρίγκιπα του Μεκλεμβούργου και της Χριστίνας των Σβέρκερ, κόρης του Σβέρκερ Β΄ της Σουηδίας.

Το 1275 απεβίωσε στο Μπέλγκαρτ (πολων. Μπιαβόγκαρτ) σε ηλικία 50 ετών.

## Οικογένεια
Νυμφεύτηκε πρώτα μία κόρη του Ρίχαρτ του Φρήζακ και έπειτα μάλλον μία κόρη του Μπάρνιμ Α΄ δούκα της Πομερανίας και είχε τέκνα:
* Πρίμπισλαβ Β΄ απεβ. μετά το 1316, κύριος του Μιαβόγκαρτ.

## Πρόγονοι

## Πηγές
* Helge Bei der Wieden (1990), "Mecklenburg, Dynastengeschlecht", Neue Deutsche Biographie (NDB), 16, Berlin: Duncker & Humblot, pp. 589–594

## Παραπομπές


Κατηγορία:Οίκος του Μεκλεμβούργου
Πρίμπισλαβ Β΄

Ο **Πρίμπισλαβ Β΄**, γερμ. Pribislaw II (απεβ. μετά τις 21 Ιουνίου 1316) από τον Οίκο του Μεκλεμβούργου ήταν κύριος του Μπιαβόγκαρτ (1270-μετά το 1316).

## Βιογραφία
Ήταν γιος του Πρίμπισλαβ Α΄ κυρίου του Πάρχιμ-Ρίχενμπερκ (γιου του Ερρίκου-Μπόρβιν Β΄ κυρίου του Μεκλεμβούργου).

Μετά  το 1316 απεβίωσε.

## Οικογένεια
Νυμφεύτηκε περί το 1269 την Αικατερίνη, κόρη του Μέστβιν Β΄ δούκα της Πομερανίας και είχε τέκνα:
* Μέστφιν, απεβ. μετά το 1312 και πριν τον πατέρα του.
* Λουκάρντις απεβ. μετά το 1362, παντρεύτηκε τον Βλάντισλαφ των Πιάστ-Σιλεσίας δούκα του Μπύτομ.

## Πρόγονοι

## Πηγές
* Helge bei der Wieden (1990), "Mecklenburg, Dynastengeschlecht", Neue Deutsche Biographie (NDB) (in German), 16, Berlin: Duncker & Humblot, pp. 589–594 (Entry in the article about the family)
* Friedrich Wigger: Stammtafeln des Großherzoglichen Hauses von Meklenburg, in: Jahrbücher des Vereins für Mecklenburgische Geschichte und Altertumskunde, vol. 50, 1885, p. 268–275, Online

## Παραπομπές


Κατηγορία:Οίκος του Μεκλεμβούργου
Ρετινιάνο

Το **Ρετινιάνο** (*Retignano*) είναι ένα χωριό στο εσωτερικό του ιταλικού δήμου Stazzema, στην επαρχία Lucca της Τοσκάνης. Αρχικά ήταν ένας μικρός οικισμός που ανήκε στην Liguri Apuani, μια μικρή κοινότητα που προέρχεται από τη Βόρεια Ευρώπη. Στη συνέχεια έπεσε στη Ρωμαϊκή Αυτοκρατορία το έτος 177 π.Χ., καθιστώντας το έναν από τους πιο ανθηρό και ανεπτυγμένους ρωμαϊκούς οικισμούς στην περιοχή, στις Άλπεις Apuan. Χρησιμοποιήθηκε κυρίως ως κρησφύγετο, σε περίπτωση επικείμενης επίθεσης από τη θάλασσα, αφού ήταν ένα γνωστό κάστρο εντοπισμού των εχθρών που έρχονταν από τη θάλασσα καθώς και στρατηγικό σημείο προμήθειας ξυλείας, διάφορων εξορυκτικών υλικών και μαρμάρου. Μετά από μια περίοδο ανεξαρτησίας με το πρόσχημα του «μικρού δήμου», που διήρκεσε αρκετούς αιώνες, το 1776 ο Μεγάλος Δούκας Πιέτρο Λεοπόλντο αφαίρεσε αυτόν τον τίτλο από το χωριό, υποτάσσοντάς την στην κυριαρχία της Lucca, της οποίας η επαρχία Retignano είναι τώρα μέρος. Το Ρετινιάνο επέστρεψε για να ευδοκιμήσει στο δεύτερο μισό του δέκατου ένατου αιώνα, χάρη στο άνοιγμα των λατομείων μαρμάρου, των ορυχείων του βραβευμένου «bardiglio fiorito», που εκτιμήθηκε ιδιαίτερα από τους αγγλικούς, που ήταν και χρηματοδότες του έργου.

Κατά την περίοδο μεταξύ των δύο παγκόσμιων πολέμων, το χωριό γνώρισε ταχεία ερήμωση, που προκλήθηκε από μετανάστευση σε μεγάλες πόλεις ή σε ξένες χώρες, ιδιαίτερα τη Βόρεια Αμερική ή την Αργεντινή. Πολιορκημένο από τους Γερμανούς και λόγω της αξιοζήλευτης θέσης του, τότε «επανακτήθηκε» από τους Αμερικανούς στρατιώτες που τοποθέτησαν εκεί μία από τις βασικές τους βάσεις κατά τη διάρκεια της φάσης προωθήσεως στη Γοτθική Γραμμή. Σήμερα είναι ένας ζωντανός τόπος με πολλές δραστηριότητες, ειδικά με στόχο να διδάξουν στις νεότερες γενιές πώς να φτιάξουν το δικό τους φαγητό, να αναρριχηθούν σε δέντρα ή βράχια και να αναπαράγουν τα ζώα.

## Εξωτερικοί σύνδεσμοι
* επίσημη ιστοσελίδα

Κατηγορία:Τοσκάνη
Ζοακίμ Κρίμα

Ο **Ζοακίμ Ρίτου Κάμπι Κρίμα** () ή **Βασίλι Ιβάνοβιτς Κρίμα** (), είναι αγρότης που γεννήθηκε στη Γουινέα-Μπισσάου και ζει στη Ρωσία. Ήταν ανεξάρτητος υποψήφιος στις εκλογές της Σρέντνγιαγια Αχτούμπα το 2009. Ως ο πρώτος μαύρος άνδρας που έβαλε υποψηφιότητα για επικεφαλής της επαρχία, ο Κρίμα έλαβε το ψευδώνυμο "Ρώσος Ομπάμα". Ωστόσο, τόσο ο ίδιος όσο και ένας άλλος μαύρος υποψήφιος για τη θέση, ο Φίλιπ Κοντράτγιεφ βγήκε στην τρίτη θέση (με 4,75%) και τελευταίος εναντίον του υποψηφίου του κόμματος της Ενωμένης Ρωσίας.

Ο Ζοακίμ Κρίμα εγκαταστάθηκε στη νότια Ρωσία το 1989, αφού απέκτησε πτυχίο από το Κρατικό Παιδαγωγικό Πανεπιστήμιο του Βόλγκογκραντ. Αυτός και η σύζυγός του Αναΐτ, που έχει αρμενική καταγωγή, έχουν ένα 10χρονο γιο. Εκτός από τη γεωργία, πουλάει επίσης πεπόνια στην τοπική αγορά της επαρχίας.

## Παραπομπές


Κατηγορία:Ρώσοι πολιτικοί
Γκάμπι Τσίμερ

Η **Γκαμπριέλε Τσίμερ** (*Gabriele Zimmer*, 7 Μαΐου 1955) είναι Γερμανίδα πολιτικός (Η Αριστερά). Από το 2000 ως το 2003 ήταν πρόεδρος του Κόμματος Δημοκρατικού Σοσιαλισμού (ΚΔΣ), και πιο πριν ήταν από το 1990 ως το 1998 πρόεδρος του ΚΔΣ στο ομόσπονδο κρατίδιο της Θουριγγίας και από το 1999 ως το 2000 πρόεδρος της κοινοβουλευτικής ομάδας του ΚΔΣ στη Θουριγγία. Από το 2004 είναι μέλος του Ευρωπαϊκού Κοινοβουλίου, στο οποίο επανεξελέγη το 2009 και το 2014. Επιπλέον, από τον Μάρτιο του 2012 είναι επικεφαλής της κοινοβουλευτικής ομάδας της Ευρωπαϊκής Ενωτικής Αριστεράς - Βόρειας Πράσινης Αριστεράς (GUE/NGL).

## Παραπομπές


Κατηγορία:Γερμανοί πολιτικοί
Κατηγορία:Ευρωβουλευτές της Γερμανίας
Κατηγορία:Πολιτικοί του Die Linke
Ένωση Κομμουνιστών Μακεδονίας

H **Ένωση Κομμουνιστών Μακεδονίας** (στα , προφ. *Σογιούζ να Κομουνίστιτε να Μακεντόνια*, СКМ) ήταν ο σλαβομακεδονικός κλάδος της Ένωσης Κομμουνιστών Γιουγκοσλαβίας, μοναδικού νόμιμου πολιτικού κόμματος από το 1945 ως το 1989. Το κόμμα ονομαζόταν αρχικά **Κομμουνιστικό Κόμμα Μακεδονίας** (Комунистичка партија на Македонија, προφ. *Κομμουνίστιτσκα Παρτία να Μακεντόνια*, KPM) κατά την αντίσταση το 1943 μέχρι τη μετονομασία του το 1952.

## Ηγέτες
;Γραμματείς της Κεντρικής Επιτροπής της Ένωσης Κομμουνιστών:
# Λάζαρ Κολισέφσκι (Μάρτιος 1943 - Ιούλιος 1963) (1914-2000 †)
# Κρίστε Τσερβένκοφσκι (Ιούλιος 1963 - Μάρτιος 1969) (1921-2001 †)       
# Άνγκελ Τσεμέρσκι (Μάρτιος 1969 - Μάιος 1982) (1923-2005 †)   
# Κρίστε Μαρκόφσκι (Μάιος 1982 -  5 Μαίου 1984) (γεν. 1925)    
# Μίλαν Παντσέφσκι (5 Μάιος 1984 - Ιούνιος 1986) (γεν. 1935)                  
# Γιάκοφ Λαζαρόφσκι (Ιούνιος 1986 - 1989) (γεν. 1949)          
# Πέταρ Γκόσεφ (1989 - Απρίλιος 1991) (γεν. 1948)

## Δείτε επίσης
* Σοσιαλιστική Δημοκρατία της Μακεδονίας
* Ένωση Κομμουνιστών Γιουγκοσλαβίας

Μακεδονια
Βάρνακας Αιτωλοακαρνανίας

Ο **Βάρνακας** είναι χωριό της Στερεάς Ελλάδας στην Περιφερειακή Ενότητα Αιτωλοακαρνανίας στην επαρχία Ξηρομέρου σε υψόμετρο 430 μέτρων.

## Γεωγραφικά - ιστορικά στοιχεία
Είναι άγνωστο από πού προήλθε η ονομασία του, ενώ υπήρξε ένα από τα πρώτα χωριά που ιδρύθηκε από απογόνους των αρχαίων Αλυζίων. Ιδρύθηκε κατά τα χρόνια του Μεσαίωνα και στον οικισμό έχουν βρεθεί αρχαιολογικής σημασίας ευρήματα. Βορειοανατολικά του χωριού στην τοποθεσία "Γλώσσες", σε προϋπάρχον παρατηρητήριο ή οχυρό των αρχαίων Αλυζίων, υπάρχει κάστρο η οχύρωση του οποίου ενισχύθηκε (μάλλον τον 6ο αιώνα) και χρησιμοποιήθηκε σε όλη τη βυζαντινή εποχή. Ήταν έδρα αρματολικιού στο Ξηρόμερο κατά τα χρόνια της Τουρκοκρατίας και γενέτειρα του οπλαρχηγού Βαρνακιώτη. Υπάγεται στον Δήμο Ξηρομέρου και αποτελεί ομώνυμη Τοπική Κοινότητα. Ο κεντρικός ναός είναι αφιερωμένος στον Άγιο Γεράσιμο και πανηγυρίζει στις 20 Οκτωβρίου. Σήμερα έχει Νηπιαγωγείο, Δημοτικό Σχολείο, Γήπεδο και δραστηριοποιείται ο Πολιτιστικός Περιβαλλοντικός Σύλλογος Βάρνακα. 

Σύμφωνα με το σχέδιο Καλλικράτης αποτελεί την τοπική κοινότητα Βάρνακα που ανήκει στη δημοτική ενότητα Αλυζίας του Δήμου Ξηρομέρου και σύμφωνα με την απογραφή του 2011 έχει πληθυσμό 342 κατοίκους.

### Απογραφές πληθυσμού

*μαζί με τα Γεωργουλαίικα ( από το 1971) 

## Ναοί
Σημαντικά αξιοθέατα στο χωριό είναι οι ναοί του, με αρχαιότερο τον Άγιο Αθανάσιο, ο οποίος έχει ανοικοδομηθεί και χρονολογείται από τον 16ο αιώνα. 

## Παραπομπές


## Εξωτερικοί σύνδεσμοι
* Πληροφορίες για το χωριό και τον Παλαιό Βάρνακα, επιμέλεια: Ανδρομάχη Βρακατσέλη, ανάκτηση 4-2-2018.

Βαρνακας
Βαρνακας
Μιχαήλ Σκουλάς

Ο **Μιχαήλ Σκουλάς** (1908 - Αθήνα, 8 Φεβρουαρίου 1980) του Αθανασίου, ήταν Έλληνας πολιτικός. Διετέλεσε βουλευτής Ρεθύμνης. 

## Βιογραφία
Γεννήθηκε το 1908 και καταγόταν από τα Ανώγεια. Εργάστηκε ως τραπεζικός υπάλληλος.

Εξελέγη για πρώτη φορά βουλευτής στις εκλογές του 1946 με το Κόμμα Βενιζελικών Φιλελευθέρων και επανεξελέγη το 1952 με το Κόμμα Φιλελευθέρων και το 1956 με τη ΦΙ.ΔΕ.. 

Απεβίωσε σε ηλικία 72 ετών και κηδεύτηκε από τον ιερό ναό Αγίου Κωνσταντίνου και Ελένης στο νεκροταφείο Ζωγράφου στις 9 Φεβρουαρίου 1980. Ήταν παντρεμένος με την Ασπασία Σκουλά και είχαν δύο γιους και μία κόρη.

## Παραπομπές


Κατηγορία:Βουλευτές Ρεθύμνου
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές εκλεγμένοι με το Κόμμα Βενιζελικών Φιλελευθέρων
Κατηγορία:Βουλευτές εκλεγμένοι με τη Δημοκρατική Ένωση (1956)
Στρατώνας

Ο **στρατώνας** είναι κτίριο ή κτιριακό συγκρότημα που έχει κτιστείς για τη στέγαση στρατιωτών. Ο κύριος στόχος του στρατώνα είναι ο διαχωρισμός των στρατιωτών από τον άμαχο πληθυσμό και η ενίσχυση της στρατιωτικής πειθαρχίας, η κατάρτιση και η συναδέλφωση. Έχει ονομαστεί "εργοστάσιο πειθαρχίας για στρατιώτες".

## Δείτε επίσης
* Στρατοπέδευση

## Παραπομπές


## Εξωτερικοί σύνδεσμοι

*Royal Engineers Museum Military Works (Barrack construction)

Κατηγορία:Στρατιωτικοί σχηματισμοί ανά είδος
Κατηγορία:Ανθρώπινα ενδιαιτήματα
Στρατώνας Σελιμιγιέ

Ο **Στρατώνας Σελιμιγιέ** (τουρκικά: *Selimiye Kışlası*) είναι στρατώνας του τουρκικού στρατού που βρίσκεται στην περιοχή Σκούταρι στο ασιατικό τμήμα της Κωνσταντινούπολης της Τουρκίας. Κατασκευάστηκε αρχικά το 1800 από τον σουλτάνο Σελίμ Γ΄ για τους στρατιώτες του νεοσύστατου *[[Νιζάμ-ι Τζεντίντ]]* (κυριολεκτικά «Νέα Τάξη») στο πλαίσιο των οθωμανικών στρατιωτικών μεταρρυθμιστικών προσπαθειών. Οι στρατώνες χρησιμοποιούνται ως έδρα της 1ης Στρατιάς του τουρκικού στρατού ξηράς. Επίσης, ο βορειότερος πύργος του στρατώνα χρησιμοποιείται ως μουσείο.

## Ιστορία
Ο αρχικός ξύλινος στρατώνας σχεδιάστηκε από τον Κρικόρ Μπαλιάν. Καταστράφηκε το 1806 με την επανάσταση των Γενίτσαρων, οι οποίοι ήταν ενάντια στις μεταρρυθμίσεις. Με παραγγελία του σουλτάνου Μαχμούτ Β΄, η ανοικοδόμηση του στρατώνα άρχισε το 1825 και ολοκληρώθηκε στις 6 Φεβρουαρίου 1828. Πρόκειται για ένα γιγαντιαίο ορθογώνιο κτίριο 200 m × 267 m (656&nbsp;ft × 876&nbsp;ft). Η κατασκευή έχει τρεις ορόφους σε τρεις πτέρυγες και δύο ορόφους μόνο στην ανατολική πτέρυγα λόγω της κλίσης του εδάφους. Κατά τη διάρκεια της εξουσίας του σουλτάνου Αμπντούλ Μετζίτ Α΄, ο στρατώνας ανακαινίστηκε δύο φορές, πρώτα το 1842–43 και πάλι το 1849–50. Κατά τη διάρκεια αυτής της διαδικασίας, σε κάθε μία από τις τέσσερις γωνίες προστέθηκε ένας πύργος ύψους επτά επιπέδων, δίνοντας στο στρατώνα την εμφάνιση που έχει σήμερα.

Κατά τη διάρκεια του Κριμαϊκού Πολέμου (1854-56), ο στρατώνας διατέθηκε στο βρετανικό στρατό, ο οποίος βρισκόταν καθ' οδόν από τη Βρετανία στην Κριμαία. Μετά την άφιξη των στρατευμάτων του 33ου και 41ου στο μέτωπο, ο στρατώνας μετατράπηκε σε προσωρινό στρατιωτικό νοσοκομείο. Στις 4 Νοεμβρίου 1854, η Φλόρενς Νάιτινγκεϊλ έφτασε στο Σκούταρι με 37 εθελοντές νοσηλευτές. Φρόντισαν χιλιάδες τραυματίες και μολυσμένους στρατιώτες μέχρι να επιστρέψει στην πατρίδα της το 1857 ως ηρωίδα. Περίπου 6.000 στρατιώτες πέθαναν στο Στρατώνα Σελιμιγιέ κατά τη διάρκεια του πολέμου, κυρίως ως αποτέλεσμα της επιδημίας χολέρας. Οι νεκροί θάφτηκαν σε ένα οικόπεδο δίπλα στο στρατώνα, το οποίο έγινε αργότερα το Νεκροταφείο Χαϊντάρπασα.

## Τοποθεσία

Ο Στρατώνας Σελιμιγιέ βρίσκονται στη συνοικία Χαρέμ μεταξύ Σκουταρίου και Καντίκιοϊ, κοντά στη Θάλασσα του Μαρμαρά. Ο αυτοκινητόδρομος που συνδέει τον τερματικό σταθμό ακτοπλοϊκών επιβατηγών σκαφών και τον τερματικό σταθμό υπεραστικών λεωφορείων με τον αυτοκινητόδρομο Κωνσταντινούπολης - Άγκυρας, διέρχεται πλησίον των στρατώνων.

## Εικόνες

 Hospital at Scutari 2a.jpg|Ως νοσοκομείο (1856)
 The Selimiye Barracks (8425276098).jpg|Φωταγωγημένος (2013)


## Δείτε επίσης
*Κατάλογος Στρατιωτικών Βάσεων της Τουρκίας

## Παραπομπές


Κατηγορία:Στρατιωτικές βάσεις της Τουρκίας
Κατηγορία:Κτίρια και κατασκευές της Οθωμανικής Αυτοκρατορίας
Κατηγορία:Κτίρια και κατασκευές στην Κωνσταντινούπολη
Κατηγορία:Κριμαϊκός Πόλεμος
Ηχώ της Πόλης

Η ***Ηχώ της Πόλης*** είναι ομογενειακή εφημερίδα που εκδίδεται στην Κωνσταντινούπολη από τον δημοσιογράφο και ομογενή Ανδρέα Ρομπόπουλο, με έδρα τη συνοικία Μπέγιογλου. Η εφημερίδα ασχολείται με θέματα που αφορούν την Ελληνική κοινότητα της Τουρκίας αλλά και με θέματα που απασχολούν τόσο την Ελλάδα, τη Τουρκία και τη Μέση Ανατολή όσο και τον Ελληνισμό της διασποράς γενικότερα. Η εφημερίδα από το 2016 διατίθεται προς πώληση σε όλα τα περίπτερα της Ελλάδας. Η εφημερίδα έχει επίσης ραδιοφωνική εκπομή η οποία εκπέμπεται μέσω διαδικτύου, με αρκετό από το κοινό της να είναι Έλληνες της διασποράς. 

## Ιστορία
Η εφημερίδα ιδρύθηκε το 1979 από τον Χαράλαμπο Ρομπόπουλο και μετά τον θάνατο του την έκδοση την ανέλαβε ο γιος του Ανδρέας Ρομπόπουλος, ο οποίος έχει το επάγγελμα του ανταποκριτή σε μέσα ενημέρωσης. 

## Εξωτερικοί σύνδεσμοι
* Η επίσημη ιστοσελίδα της εφημερίδας

## Αναφορές


Κατηγορία:Εφημερίδες με τόπο έκδοσης την Κωνσταντινούπολη
Κατηγορία:Εφημερίδες με τόπο έκδοσης την Τουρκία στην ελληνική γλώσσα
Κατηγορία:Εφημερίδες στην ελληνική γλώσσα
ChatZilla

Το **ChatZilla** είναι πρόγραμμα-πελάτης IRC για browsers που βασίζονται στο Mozilla, όπως το Firefox, το οποίο εισήχθη το 2000. Πρόκειται για λογισμικό ανοικτού κώδικα πολλαπλών πλατφορμών το οποίο έχει επισημανθεί για τη συνεπή του εμφάνιση σε πλατφόρμες, προσαρμογή εμφάνισης CSS και scripting.

## Πρόσθετα
Το ChatZilla προσφέρει πολλά πρόσθετα (plugins), τα οποία επεκτείνουν τη λειτουργικότητα στην εμπειρία χρήστη του πρόσθετου. 

Ορισμένες από αυτές τις προσθήκες περιλαμβάνουν:

* TinyURL - αντικαθιστά τις μεγάλες διευθύνσεις URL (συνήθως εκείνες με περισσότερους από 80 χαρακτήρες) με συνδέσμους TinyURL
* googleapi - αναζητά το Google και εμφανίζει το κορυφαίο αποτέλεσμα
* cZiRATE - μοιράζεται το τραγούδι που ακούει ο χρήστης στο iRATE Radio

## Παραπομπές


## Εξωτερικοί σύνδεσμοι

* ChatZilla homepage
* Mozilla.org ChatZilla page
* ChatZilla on Mozilla Add-ons
* ChatZilla FAQ

Κατηγορία:Λογισμικό Windows
Καπανδρίτι (αποσαφήνιση)

Με την ονομασία **Καπανδρίτι** μπορεί να αναφέρονται:

* Καπανδρίτι, κωμόπολη του δήμου Ωρωπού.
** Κοινότητα Καπανδριτίου, πρώην κοινότητα της Αττικής.
* Καπανδρίτι Ηλείας, οικισμός του δήμου Πύργου.
* Καπανδρίτι Κεφαλονιάς, οικισμός του δήμου Κεφαλονιάς.

Κατηγορία:Αποσαφηνίσεις ελληνικών τοπωνυμίων
Ιωάννης Προκοπάκης

Ο **Ιωάννης Προκοπάκης** (1900-1974) του Νικολάου, ήταν Έλληνας δικηγόρος και πολιτικός. Υπηρέτησε για μία κοινοβουλευτική θητεία ως βουλευτής Ρεθύμνης.

## Βιογραφία
Καταγόταν από το χωριό Καρήνες του Αγίου Βασιλείου.

Ανέπτυξε αντιστασιακή δράση και μαζί με άλλα πρόσωπα ήταν μέλος της επιτροπής για την επαρχία Αγίου Βασιλείου.
Εξελέγη βουλευτής Ρεθύμνου με το κόμμα των Φιλελευθέρων στις εκλογές του 1950. 
Απεβίωσε σε ηλικία 74 ετών στις 21 Ιουνίου 1974.

## Παραπομπές


Κατηγορία:Βουλευτές Ρεθύμνου
Κατηγορία:Βουλευτές εκλεγμένοι με το κόμμα των Φιλελευθέρων
Παλιόβαρκα Αιτωλοακαρνανίας

Η **Παλιόβαρκα** (επίσημη ονομασία: "η Παλιόβαρκα") είναι χωριό στη δυτική πλευρά της Αιτωλοακαρνανίας. Έχει 46 κατοίκους σύμφωνα με την απογραφή του 2011 και βρίσκεται σε υψόμετρο 2 μέτρων από την επιφάνεια της θάλασσας. 

Ανήκει διοικητικά στον δήμο Ξηρομέρου και σύμφωνα με το πρόγραμμα Καλλικράτης υπάγεται στην Τοπική Κοινότητα Αρχοντοχωρίου, μαζί με τον Άγιο Αθανάσιο.

Το 2011 δημοπρατήθηκε το έργο ύδρευσης στην περιοχή. Στην παραλία της Παλιόβαρκας γίνεται και η ρίψη του Σταυρού για τα Θεοφάνια.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ξηρομέρου
NGC 155

Ο **[[Νέος Γενικός Κατάλογος|NGC]] 155** είναι φακοειδής γαλαξίας (τύπου S00 pec) στον αστερισμό Κήτος, στο δυτικό του μέρος. Ανακαλύφθηκε την 1η Σεπτεμβρίου 1886 από τον Αμερικανό αστρονόμο Λιούις Α. Σουίφτ. Απέχει από τη Γη περίπου 250 εκατομμύρια έτη φωτός ή 76 μεγαπαρσέκ. Η μετατόπιση του φάσματός του στο ερυθρό (z) αντιστοιχεί σε ταχύτητα απομακρύνσεώς του από το Ηλιακό Σύστημα 6.210 χιλιομέτρων ανά δευτερόλεπτο (περ. 22 εκατομμύρια χιλιόμετρα την ώρα).

## Παραπομπές


## Αναφορές

## Εξωτερικοί σύνδεσμοι
* 
* Ο NGC 155 στον ιστότοπο των SEDS

NGC 155
0155
002076
NGC 155
-02-02-055